**Δωρεάν Σίτιση χορηγείται σε όλους τους φοιτητές που εμπίπτουν στις παρακάτω κατηγορίες και έχουν προτεραιότητα βάσει των σχετικών διατάξεων και στους δικαιούχους που πληρούν τις προϋποθέσεις, εφόσον η χρηματοδότηση του Ιδρύματος από τον κρατικό προϋπολογισμό επαρκεί για την κάλυψη της δαπάνης σίτισης του συνόλου των φοιτητών που υπέβαλαν αίτηση.**

**ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ**

**Υπ’ αριθμ Φ5/68535/Β3/18-6-2012 Κ.Υ.Α «Καθορισμός όρων, προϋποθέσεων και διαδικασίας για την παροχή δωρεάν σίτισης στους φοιτητές των ΑΕΙ» (επισυνάπτεται στην κεντρική σελίδα)**

**Άρθρο 5**

**β)**.**Πρόσφατο πιστοποιητικό οικογενειακής κατάστασης**

**γ).Αντίγραφο Δελτίου Αστυνομικής Ταυτότητας** του Φοιτητή.

**δ).** **Έγγραφο Δημόσιας Αρχής ή υπηρεσιών ή λογαριασμών** οργανισμών κοινής ωφελείας, από το οποίο να προκύπτει ο μόνιμος τόπος κατοικίας του (τελευταίου εξαμήνου).

**ε) Βεβαίωση του οικείου ιδρύματος** από την οποία προκύπτει η **φοιτητική ιδιότητα** **του/της αδελφού/ης** στην περίπτωση που εμπίπτει στην περιγραφόμενη στην παράγραφο 2 του άρθρου 1 κατηγορία ή στην κατηγορία (γ) της παραγράφου 9 του αυτού άρθρου (τελευταίου εξαμήνου).

**ζ).** **Αντίγραφο εκκαθαριστικού σημειώματος της αρμόδιας ΔΟΥ** για το **ετήσιο οικογενειακό ή ατομικό εισόδημα**  του ενδιαφερόμενου φοιτητή το **τελευταίο οικονομικό έτος,** εάν εμπίπτει στις κατηγορίες (α) έως (γ) της παραγράφου 2 του άρθρου 1 της παρούσης. Σε περίπτωση που δεν έχει παραληφθεί το εκκαθαριστικό σημείωμα , προσκομίζεται από τον ενδιαφερόμενο φοιτητή **φορολογική δήλωση του τελευταίου οικονομικού έτους.**

**η).** **Βεβαίωση επιδότησης ανεργίας** από το υποκατάστημα του Οργανισμού Απασχόλησης Εργατικού Δυναμικού (ΟΑΕΔ) στα Μητρώα του οποίου είναι εγγεγραμμένος ο ίδιος, ο γονέας του ή ο/η σύζυγος του, εάν εμπίπτει στην προβλεπόμενη στη παράγραφο 5 του άρθρου 1 της παρούσης κατηγορίας.

**θ).** **Πιστοποιητικό της Ανώτατης Συνομοσπονδίας Πολυτέκνων Ελλάδος**, που αποδεικνύει την πολυτεκνική ιδιότητα του φοιτητή σύμφωνα με τις διατάξεις του άρθρου 2 του ν1910/1944(Α΄ 229), όπως αυτό αντικαταστάθηκε με την παράγραφο 2 του άρθρου 6 του ν.3454/2006 (Α 75). Το ανωτέρω πιστοποιητικό προσκομίζεται εάν ο φοιτητής εμπίπτει στην κατηγορία (α) της παραγράφου 9 του άρθρου 1 της παρούσης.

**ι).** **Αντίγραφο της πράξης συνταξιοδότησης** που απονέμεται σύμφωνα με τις διατάξεις του ν.1897/90 (Α΄ 120) θεωρημένο για την γνησιότητα του από Δημόσια Αρχή. Η ανωτέρω πράξη προσκομίζεται εάν ο φοιτητής εμπίπτει στην κατηγορία (η) της παραγράφου 9 του άρθρου 1 της παρούσης.

**κ).** **Πιστοποιητικό Υγειονομικής Επιτροπής**, σύμφωνα με το εκάστοτε ισχύον σύστημα πιστοποίησης αναπηρίας, το οποίο υφίσταται εν ισχύ κατά το έτος υποβολής της αίτησης, εάν ο φοιτητής εμπίπτει στην κατηγορία (στ) και (ζ) της παραγράφου 9 του άρθρου 1 της παρούσης. Αν το πιστοποιητικό Υγειονομικής Επιτροπής δεν διασαφηνίζει τα κινητικά προβλήματα, αλλά μόνο αναπηρία άνω του 67%, τότε συμπληρωματικά απαιτείται **ιατρική γνωμάτευση από Δημόσιο Νοσοκομείο, με υπογραφή και σφραγίδα Διευθυντού είτε κλινικής Ε.Σ.Υ ή Εργαστηρίου ή Πανεπιστημιακού Τμήματος αντίστοιχα**, που θα βεβαιώνει ότι η συγκεκριμένη αναπηρία που πιστοποιείται ή συνδέεται από την Υγειονομική Επιτροπή προκαλεί ή συνδέεται με σοβαρά κινητικά προβλήματα.

**λ).** **Ληξιαρχική Πράξη γέννησης του φοιτητή** ένα εμπίπτει στις κατηγορίες (δ), (ε) και (η) της παραγράφου 9 του άρθρου 1 της παρούσης.

**μ)**. **Ληξιαρχική Πράξη θανάτου** του αποβιώσαντος γονέα, ένα ο φοιτητής εμπίπτει στην κατηγορία (δ) της παραγράφου 9 του άρθρου 1 της παρούσης.

**Επιπλέον Δικαιολογητικά**

*Σε περίπτωση που οι γονείς είναι διαζευγμένοι*

**1.** Διαζευκτήριο ( αντίγραφο)

**2.** Αντίγραφό δικαστικής απόφασης, που να φαίνεται ποιος από τους δυο γονείς έχει την επιμέλεια. Σε περίπτωση που δεν υπάρχει δικαστική απόφαση Διαζευκτήριο ή απόφαση Μονομελούς Πρωτοδικείου για τη λύση του γάμου, στέλνετε την εξής εικόνα από την ΑΑΔΕ - προσωποποιημένη πληροφόρηση/στοιχεία φυσικού προσώπου όπως εκτυπώνετε από το taxis net

**Κύπριοι Φοιτητές θα υποβάλλουν και :**

* Βεβαίωση του Τμήματος Εσωτερικών Προσόδων του Υπουργείου Οικονομικών της χώρας τους, στην οποία θα φαίνεται το οικογενειακό εισόδημα που αποκτήθηκε το οικονομικό έτος που γίνεται η αίτηση ( Αντί εκκαθαριστικού)
* Πιστοποιητικό Οικογενειακής κατάστασης

**Αλλοδαποί και Φοιτητές τέκνα Ελλήνων Εξωτερικού θα υποβάλλουν**

* Βεβαίωση της αρμόδιας Δημόσιας Οικονομικής Υπηρεσίας της χώρας τους, επίσημα μεταφρασμένη στην ελληνική γλώσσα, στην οποία θα φαίνεται το οικογενειακό εισόδημα (Αντί εκκαθαριστικού)
* Πιστοποιητικό Οικογενειακής κατάστασης (επίσημα μεταφρασμένο στην Ελληνική γλώσσα).

**Αλλοδαποί Υπότροφοι Φοιτητές θα υποβάλλουν**

* Βεβαίωση χορήγησης Υποτροφίας από το Υπουργείο Παιδείας, Εξωτερικών, Οικονομικών κ.τ.λ

**Φοιτητές ΕRASMUS θα υποβάλλουν**

Βεβαίωση από τις Γραμματείες των Τμημάτων του Πανεπιστημίου Πελοποννήσου, στην οποία θα αναγράφεται το χρονικό διάστημα της φοίτησής του/της στο Πανεπιστήμιο Πελοποννήσου*.*

**Δικαιολογητικά Πυρόπληκτων φοιτητών  
Στέγαση & σίτιση δικαιούχων φοιτητών**

Οι δικαιούχοι γίνονται δεκτοί κατά προτίμηση, εάν είναι φοιτητές/τριες, στις φοιτητικές εστίες και λέσχες των Ιδρυμάτων στα οποία φοιτούν.

**Τα σχετικά δικαιολογητικά υποβάλλονται στο οικείο Α.Ε.Ι.- Λέσχη και είναι τα ακόλουθα:**

**2.** Πιστοποιητικό οικογενειακής κατάστασης.

**3.** Ληξιαρχική πράξη θανάτου γονέα, από την οποία να προκύπτει ο τόπος, η ημερομηνία και η αιτία θανάτου. Το δικαιολογητικό αυτό απαιτείται εάν επήλθε θάνατος γονέα εξαιτίας του συμβάντος (πυρκαγιές 23ης και 24ης Ιουλίου 2018).

**4.** Υπεύθυνη δήλωση ότι: **α)** η μόνιμη κατοικία (1η κατοικία) έχει καταστραφεί ολοσχερώς ή έχει υποστεί τέτοιας έκτασης λειτουργικές ζημιές που την καθιστούν μη κατοικήσιμη ή ότι η επιχείρηση γονέα έχει καταστραφεί ολοσχερώς, εξαιτίας του συμβάντος (πυρκαγιές 23ης και 24ης Ιουλίου 2018). Σε αποκλειστική προθεσμία έξι (6) μηνών από την κατάθεση της αίτησης- υπεύθυνης δήλωσης, οφείλει ο δικαιούχος να προσκομίσει και σχετική βεβαίωση του οικείου δήμου από την οποία να αποδεικνύονται οι ως άνω υλικές καταστροφές, άλλως χάνει το χορηγηθέν δικαίωμα. **β)** δήλωση Ε1 του γονέα, στη δήλωση του οποίου φαίνεται το τέκνο ως προστατευόμενο μέλος ή του ιδίου του τέκνου αν κάνει αυτοτελή δήλωση, προς απόδειξη της μόνιμης κατοικίας, ή βεβαίωση από την αρμόδια Δ.Ο.Υ. από την οποία να προκύπτει η έδρα της επιχείρησης, αν επικαλείται καταστροφή επιχείρησης, ανεξαρτήτως του αν η επιχείρηση ανήκει στον γονέα στη δήλωση του οποίου το τέκνο εμφανίζεται ως προστατευόμενο μέλος ή στον έτερο γονέα.

Τα δικαιολογητικά της παρ. 4 απαιτούνται για τα τέκνα πληγέντων από τις πυρκαγιές – χωρίς θάνατο γονέα. Ειδικά για τις λέσχες δεν απαιτούνται τα δικαιολογητικά της περίπτ. β΄ (Ε1 και βεβαίωση Δ.Ο.Υ.), αλλά αρκεί η υπεύθυνη δήλωση.

**Από τη Διεύθυνση Ακαδημαϊκών**

**και Φοιτητικών Θεμάτων**